
DISSERTATIO  MEDICA 


INAUGURALIS, 

DE 

HEPATITIDE  ACUTA. 


Auctore  Joanne  Tully. 


Hepar,  utpote  maximum  in  corpore  viscus, 

tam  multa  ad  munera  destinatum,  et  per  arti- 
« 

ficium  mirabile  (nusquam  alibi  aeque  egregium) 
duplici  officio  organi,  tam  depurgantis  quam 
secernentis,  praeditum,  merito  praestantiam,  et 
in  systemate  dignitatem  reposcit,  quas  medici 
cum  vetustiores  tum  recentiores  ei  semper 
tribuere. 

Notitia  hujus  organi,  ejusque  structurae, 
usuum,  et  morborum  variis  formis  apparen¬ 
tium  revera  utilis  non  solum  esse  debet  in 
medela  ejus  vitiorum  idiopathicorum,  (Hepa¬ 
titidis  tam  acutae  quam  diuturnae) ;  sed  etiam 

in  diversis  febrium  speciebus,  multis  capitis,  et 
praecipuis  abdominis  morbis  justas  indicationes 
praebebit. 

Etsi  ubique  terrarum,  et  sub  omni  coeli  et 
tempestatum  genere  jecur  morbis  patescat,  re¬ 
giones,  tamen,  “  currui  solis  nimium  propin¬ 
quo”  subjectae,  iis  maxime  favent.  Scire,  equi¬ 
dem,  licet,  dum  vitia  pulmonis  prae  aliis  terrarum 
Septentrionalium  incolas  absumunt,  mala  jeci- 
noris  eos  conficere  potius  qui  Indiam  alter¬ 
utram  incolunt.  Ex  his  vero  nullum  passu 
citiore  ad  eventum  properat  quam  inflamma¬ 
tio  acuta  de  qua  pauca  disserere  aggredior. 

Ut  symptomata  assidua,  seu  pathognomica, 
non  idonea  sunt  ad  hujus  morbi  diagnosem 
justam  efficiendam  ;  consuetum  et  necessarium 
est  in  ejus  definitione  plura  includere,  quae  data 
occasione  tantum  obveniunt.  Sic  in  definitione 
Culleni  “  Pyrexia,  Hypochondrii  dextri 
tensio  et  dolor,  saepe  pungens  pleuritici  instar, 
saepius  obtusus,  dolor  ad  claviculam  et  sum¬ 
mum  humeri  dextri,  decubitus  in  latus  sinis¬ 
trum  difficilis,  dyspnaea,  tussis  sicca,  vomitus, 
singultus  rarissime  haec  symptomata  omnia 
simul  inveniuntur,  ut  vomitus  frequens  cum 
dyspnaea,  tussique,  et  vicissim. 

Sensus  constrictionis,  seu  tensio  circa  prae¬ 
cordia,  comitante  plure  aut  minore  febris  et 
anxietatis  (post  horripilationem  et  rigores)  pri- 


DE  HEPATITIDE  ACUTA. 


3 


mse  sunt  notitiae  morbi  aegrum  aggressuri.  Post 
haec  (sed  quandoque  sine  eorum  praecessione, 
vel  in  modo  saltem  tam  levi  ut  notitiam,  aut 
memoriam  aegri  effugiant)  dolor  hypochondrii 
dextri  ingruit,  varius  admodum  forma  et  seve¬ 
ritate  ;  modo  insidet  vehemens  et  continuus,  mo¬ 
do  tensivus  et  pungens,  modo  etiam  obtusus  et 
profundus.  Dolor  multum  a  pressu  et  tactu  au¬ 
getur,  praesertim  dum  musculorum  abdominis 
laxatio  nos  periculum  rite  facere  sinit.  V ersus 
pectus,  claviculam,  humerum  aut  ventriculum, 
dolor  jaculari  potest,  et  sic  aerumnas  movere 
molestissimas.  Decubitus  in  latus  sinistrum 
praecipue  in  initio  morbi,  dolores  auget. 
Plerumque  in  dorsum  fere  recumbere  dextror¬ 
sum  paululum  inclinatum  gratissima  est  corpo¬ 
ris  positio. 

Hae  variae  conditiones  dolorem  comitantes 
auxilium  praebent  ad  partem  jecoris  affec¬ 
tam  conjiciendam.  Sic,  si  pressu  augeatur, 
tum  inflammatio  anteriorem  convexam  superfi¬ 
ciem  aggreditur.  Quod  si  dolor  tactu  hypo¬ 
chondrii  dextri  non  aggravatur,  et  ad  ventriculi 
regionem  tendit  suspicari  ducimur  faciem  con¬ 
cavam  esse  morbosam. 

Giudlestone  affirmat  dolorem  humeri 
partem  magis  affectam  in  genere  monstrare  in 
situ  cum  ea  congruentem  anteriorem  seu  poste¬ 
riorem,  prout  hepatis  antica  vel  postica  pars  in- 

flammetur.  Dyspnaea  etiam,  singultus,  et 
anxietas  una  cum  tussi  frequenti  et  dura,  et 
dolores  per  mammas  lancinantes  indicant  su¬ 
perficiem  superiorem  diaphragmati  vicinam 
occupari. 

Dolor  vero  non  seinper  dextro  hypochondrio 
restringitur.  Chisholm  narrat  eum  aliquando 
sub  costis  nothis  sinistris  aeque  ac  dextris,  vel 
inter  scapulam  utramque  sentiri. 

Vitales  duae  functiones  mutationes  subire 
notantur,  quando  hepar  inflammatione  tenta- 
tur.  Cordis  et  arteriarum  actio  in  hac  ut 
in  aliis  phlegmasiis  citatur,  ideoque  corporis 
calor  aliquantulum  supra  sanitatis  gradum 
ascendit.  Pulsus  plerumque  celer  est ;  parvus  et 
debilis,  si  superficies  concava  afficiatur,  validus 
et  durus,  si  convexa.  Pulsus  debilitas  animique 
defectiones  non  tantum  a  spasmis  sed  etiam  ab 
impedito  sanguinis  per  venam  portarum  ad 
cavam,  et  ad  cor  refluxu  videntur  repetendae. 
Spirandi  functio  opprimitur  et  difficilis  fit, 
itaque  levis  quoque  tussis,  crebra,  et  sicca 
oritur,  quae  dolores  lateris  et  humeri  plurimum 
asperat.  Singultus  prope  strangulans  saepe 
adest,  signum  semper  funestum,  et,  eo  quod  duo 
priora  auget,  molestissimum.  Urina  magis 
parca  quam  antea  fluit,  et  ruberrima  redditur. 
Quoniam  glandulae  salivariae,  et  aliae  iis  vici¬ 
nae  officio  desunt,  os  et  fauces  siccae  fiunt,  et 

inarescunt.  Lingua  crusta  albida  obducitur 
quae,  (ut  morbus  proficiscitur,)  dein  flava  et 
postea  fusca,  nigraque  devenit. 

Morbus  acutus  non  ita  frequens  apud  nos, 
ut  in  utraque  India,  ubi  populariter  grassatur, 
ut  ex  fide  Lindi,  Claiike,  Girdlestone,  &c. 
certiores  facti  sumus.  Quare  tam  severe  pa¬ 
tiuntur  Europaei  cum  in  Indiam  adveniunt  hae 
rationes  nobis  suppeditantur.  lrao*  Obluctan¬ 
dum  est  cum  tractu  ardente,  et  radiis  immi¬ 
nentis  solis,  cujus  actio  in  verticem  directa  et 
ratione,  et  experientia  probatur  modus  esse 
efficacissimus  quo  calor  ad  hunc  morbum  cien¬ 
dum  applicari  potest.  Hic  vero  intelligendum 
est,  frequentiam  in  ulla  quavis  regione  Hepatiti¬ 
dis  non  proportionalem  esse  thermometri  sum¬ 
mae  altitudini ;  sed  potius  differentiae  altitudi¬ 
num  ejus  die  noctuque.  2do-  Et  tametsi  haec  in 
pluribus  corporis  functionibus  mutationes  graves 
efficiunt,  nulla  tamen  mutatio  consentanea  aut 

t 

diaeta,  aut  vivendi  modo  fit,  quae  hisce  effectibus, 
obviam  iret.*  Cibus  idem  stimulans  solidus  et 


*  Modus  vivendi  apud  Anglos  in  India  communis  a 
Clarke  bene  describitur. — “  Europeans  live  mueh  the  same 
way  as  they  do  in  their  ovvn  countries,  except  that  tliey 
carry  luxury  to  a  greater  height.”  “  Great  errors  seeni  to 
be  committed  in  drinking  too  much,  and  eating  luxuriou» 
meals  of  animal  food,  served  up  with  pickles,  lich  sauces, 

animalis  continuatur,  ut  in  regione  frigidiore, 
ubi  salubris  et  forsan  necessarius  fuit.  Luxu¬ 
ries,  et  vini  spiritusque  intemperantia  eae¬ 
dem  constanter  servatae,  quam  injuriosae  et  in¬ 
commodae  sint.* *  Proinde  Aborigines,  oryza 
et  lacte  vescentes,  missis  carnibus  conditis  om¬ 
nibus  et  salsamentis,  Hepatitidi  victimae  multo 
rarius  fiunt. 


&c.  &c.  dressed  up  in  such  a  manner  as  to  encourage 
repletion  too  much,  for  it  is  remarkable  in  warm  climates, 
that  so  long  as  there  is  the  least  remains  of  health,  in 
consequence  of  the  evacuations  being  more  profuse,  and  the 
constitution  demanding  a  greater  supply,  the  appetite  is 
increased.” 

“  Hice,  vegetables,  and  spiceries  are  the  common  articles 
of  the  diet  of  natives  in  all  warm  climates.” —  Vide  Clarke 
on  the  Diseases  of  Warm  Climates. 

Accipe  nunc  victus  tenuis  quae  quantaque  secum 

Afferat.  In  primis  valeas  bene  : - 

- At  simul  assis 

Miscueris  elixa,  simul  conchylia  turdis  ; 

Dulcia  se  in  bilem  vertent,  stomachoque  tumultum 
Lenta  feret  pituita -  Horat.  Sat. 

*  Inter  causas  operae  pretium  sit  observare  ut  Antiqui 
primas  intemperantiae  detulere ;  verba  Aretaei  sunt.  H»  e? u 

fufyvt  ctirtH  7rXvtyYi  v\  c)tccp0ogyjcri  7roAA<5y,  Kd;  x.xk60'j  ar i&v, 

xcci  Oivo<pxvyiy\}  >■  k^oct ($,  x-cu  iv  rytrt  7TiXytri  yiynxcu  <$\%y- 

116**1,  6)KlgT0$  eAE^OJ. 

Causae  excitantes  aestimari  possunt  vel  ut 
diathesin  inflammatoriam  generalem  inducen¬ 
tes,  vel  ut  effectus  earum  ad  hepatis  circu¬ 
lationem  cohibiti  sunt.  Causae  de  quarum  effi¬ 
cacitate  experientia  repetita  et  funesta  mini¬ 
me  dubitare  permittit,  sunt  ictus  et  contusiones 
in  corporis  varias  partes  sed  praesertim  hepar 
illati.  Cranii  fracturae  quae,  quando  severae, 
saepe  vitiis  hepaticis,  et  in  qualitate  et  quantitate 
bilis  erroribus  excipiuntur. 

Abdominis  injuriae  etsi  leves,  vel  ab  equo 
casus  periculosum  hepatitidis  impetum  induxe¬ 
re  ;  licet  malum  nullum  externum  ortum  sit. 
Violentes  animi  affectus  ut  ira,  melancholia  et 
aerumna  validae  sunt  causae.  Calores  aestivi 
diu  producti;  praecipue  si  vires  eorum  severiores 
reddantur  exercitatione  molesta,  (ut  itineribus 
longis  et  celerrimis,  quae  milites  nostri  in  In- 
diarum  solo  arido  et  fervente  saepe  perficere 
coguntur.)  Febris  ardens,  biliosa,  continua 
aut  intermittens  saepe,  post  aliquod  tempus, 
jecur  morbosum  inducit.  Hepatitidem  non  raro 
cum  febribus  intermittentibus  conjungi  monet 
Swietenius,  ac  in  pessimam  dysenteriam  a 
corrupta  bile  transire,  si  febris  imprimis  cinchona 
immature  curetur.  Clarke  etiam  plures  he¬ 
patitidis  casus  edidit  febres  intermittentes  et 
dysenteriam  subsequentes.  Subitanea  frigoris 
applicatio,  ut  superficiei  aut  ventriculo  (potioni- 

bus  frigidis,)  dum  corpus  nimis  calet ;  somno  se 
dare  in  madido  situ  vel  nocturnis  regionum 
calidarum  roribus  expositum;  cujusvis  evacua¬ 
tionis  usitatae  fluxus  cohibitus,  haec  omnia  effi¬ 
caciter  agunt  in  Hepatitidem,  aeque  ac  cae teras 
inflammationes  procreando. 

Quodcunque  bilis  liberum  per  ductus  hepati¬ 
cos  transitum  obstruit  a  priori  ut  causa  rite  aes¬ 
timandum.  Et  huc  redigamus  bilem  crassam 
aut  inspissatam,  calculos  felleos,  vermes  in  duc¬ 
tus  impactos,  inflammationem  eos  invadentem, 
stricturam  spasmodicam  et  indurationes,  vel 
tumores  vicinos  functiones  eorum  impedientes. 

Sed  diaeta  prava,  vegetabilium  defectus,  inedia 
diuturna,  vel  sitis  urgens  (in  febre  praesertim) 
succussiones  ab  emeticis  nimis  violentae  magis 
idonee  scriptorum  catalogos  producunt.  A 
Cleghorne  quoque  memoratur,  et  homines 
et  animalia  inferiora  saepe  ex  usu  aquae  in  Mi- 
norca  lutulentae  hepatibus,  lienibusque  auctis 
correptos  fuisse. 

Indagatio  causarum  Hepatitidis  proximarum 
necessario  ad  naturae  inflammationis  scruta¬ 
tionem  ducit.  Limes  vero  huic  Thesi  prae¬ 
scriptus  quaestionem  hanc  me  ample  inire  non 
permitteret,  sufficiat  hepatitidem  redigere  ad 
classem  morborum,  qui  ab  inflammatione,  seu 
vitio  in  vasis  sanguiferis  oriuntur. 

Hepatitidis  effectus  per  totam  haud  fere 

jeci- 

noris  superficiem  porrecti,  post  mortem  inveni¬ 
untur  ;  sed  praecipue  ad  membranam  anterio¬ 
rem  et  nonnunquam  ad  partes,  ventriculo  in¬ 
testinisque  vicinas,  cohibentur.  Signa,  quae 
monstrant  membranam  ab  inflammatione  oc¬ 
cupatam,  sunt  infarctio  vasorum  minimorum 
sanguinem  floridum  continentium,  et  plus  aequo 
crassorum ;  seri  vel  fibrinae  magna  vis  per  su¬ 
perficiem  diffusa,  quae,  ob  naturam  peculiarem, 
ei  ab  actione  vasorum  minorum  eam  effunden¬ 
tium  praebitam,  statim  coagulat,  partes  adja¬ 
centes  sibi  mutuo  cohnectit  et  quasi  conglutinat. 

Adhaesiones  inter  hepatis  tunicam  et  partes 
contiguas  multo  saepius  inveniuntur  quam  in¬ 
flammatio  ipsa  vel  recens  effusio ;  membrana 
connectens  aut  generalis  et  continua,  vel  ex 
pluribus  processibus  adhaesionis  fieri  potest. 
Plerumque  tenuissima  est ;  modo  arctam  con¬ 
junctionem  inter  partem  anteriorem  et  perito¬ 
naeum  vel  diaphragma  efficiens  ;  modo  tunicam 
inferiorem  cum  liene,  ventriculo,  vel  duodeno 
quasi  connatam  illigans. 

Post  inflammationem  diu  perstantem,  ple¬ 
rumque  abscessus  apparent  puris  copiam  satis 
largam  continentes  ;  aliquando  viscus  in  saccum 
membranaceum  pure  impletum  propemodum 
convertitur.*  Apud  Morgagni  historiae  inve- 


*  Vide  Bianchi  His.  Hepat. 

niendae  in  quibus  abscessus  in  ventrem  irru¬ 
pisse  et  per  diaphragma  in  thoracem  aperuisse 
dicuntur.* 

Quandocunque  jecinoris  substantia  inflam¬ 
matione  tentatur  (quod  multo  usitatius  in  regio¬ 
nibus  calidis  quam  in  nostra  evenit)  multum 
augetur,  indurescit,  et  coloris  fit  purpurei.  In 
Hepatitidis  casibus  longe  productis  signa  etiam 
ascitae  manifesta  sunt ;  cutis  et  urina  colorem 
subflavum  sibi  induunt  et  quasi  bile  inficiun¬ 
tur.  Dissectiones  magnam  varietatem  nobis 
patefaciunt  aliarum  specierum  quibus  jecur 
morbosum  et  abnorme  videtur,  vel  forma  vel 
colore  vel  structura  interna. 

Horum  autem  praeter  naturam  in  cadaveri¬ 
bus  visorum,  vasa  conferta  florida  et  tumida, 
lympha  coagulabilis  in  superficiem  effusa,  ad¬ 
haesiones  per  membranas  interjectas,  augmen¬ 
tum  voluminis,  et  color  purpurae  aemulus 
effectus  sunt  Hepatitidi  acutae  propriores. 
Caeterorum  causae  sunt  hepatitis  chronica  vel 
indoles  scrofulosa  ab  acuta  forsan  inflamma¬ 
tione  nonnunquam  incitata  et  fauta. 

Morbi  quorum  symptomata  proxime  Hepa¬ 
titidis  appropinquant  sunt  Pneumonia,  Gastri¬ 
tis,  Rheumatismus  musculorum  adjacentium,  et 
aggressiones  colicae  biliosae,  vel  calculi  fellei. 


*  Vide  Morgagni  de  Sed.  et  Caus.  Morb.  Ep.  xxxri.  4. 

Febris,  dolor  lateris,  tussis  et  dyspnoea  com¬ 
munes  sunt  hepatitidi  et  pneumoniae  ;  sequen¬ 
tia  vero  hepatitidem  dignoscunt ;  dolor  constans, 
tensivus,  ad  humerum  tendens,  pressu  auctus, 
situsque  ejus  sub  margine  costarum  notharum, 
pulsus  non  ita  durus.  Difficilis  in  latus  sinis¬ 
trum  decubitus,  doloris  sub  inspiratione  exacer¬ 
batio  percipitur,  tussis  vero  non  ita  incitatur,  et 
tussis  quidem,  si  adsit,  plerumque  dolorem 
post  aliquot  dies  insequitur,  sed  nunquam 
eum  praecedit  vel  simul  incipit ;  lingua  sordida 
est ;  excretiones  omnes  speciem  biliosam  assu¬ 
munt  ;  faciei  oculorumque  color  luridus  percipi¬ 
tur  ;  denique  aestas  et  autumnus  sunt  anni 
tempora  in  quibus  Hepatitis  aggreditur.  Ab 
his  symptomata  Pneumoniae  discrepantia  inve¬ 
niuntur.  Dolor  acutus  et  pungens,  decumbere 
in  latus  affectum  molestius  est ;  lingua  rubra  fit ; 
tussis  post  tempus,  non  ita  sicca  manet ;  tem¬ 
pestas  qua  pneumonia  grassatur  est  veris  ini¬ 
tium  ;  et  in  hac  regione  multo  magis  est  popula¬ 
ris,  continentesque  aeque  ac  caeteros  adoritur. 

Diagnosis  a  Gastritide  aliquantum  facilior 
quam  a  Pneumonia.  Gastritis  enim  denuneia- 
tur  dolore  acerbissimo  circa  ventriculum,  ardore 
gravissimo  ;  Hepatitis  dolore  hypochondrii 
humerique  dextri.  Illa  urgente  cibi  potusve 
ingesti  quamvis  parci  protinus  rejiciuntur,  vires 
ab  initio  insigniter  et  subito  prosternuntur, 

et  singultus  crebrior  et  dolentior  fit.  Dolores 
rheumatici  in  jecinoris  vicinitate,  et  qui  dia¬ 
phragma  musculosque.  intercostales  saepe  affici¬ 
unt,  ab  Hepatitide  discernendi  in  eo  quod  magis 
diffusi  sunt ;  huc  illuc  migrantes,  et  motu  cor¬ 
poris  aucti ;  symptomata  febrilia  comitantia 
quoque  admodum  levia  sunt,  et  Rheumatismi 
tentationes  in  alia  corporis  parte,  serius  ocius 
apparebunt. 

Jecinoris  inflammatio  a  spasmis  ductus  chole¬ 
dochi  sic  distingui  potest :  non  tantum  nauseae 
adest,  dolor  permanens,  pulsus  supra  centena¬ 
rium  in  priore,  in  calculis  felleis  vel  colica  bi¬ 
liosa  impetus  sunt  frequentiores,  magis  severi 
sed  minoris  durationis ;  pulsus  naturali  tardior, 
habitus  perturbatio  multo  minor,  icterique  prae¬ 
sentia  valida  praebent  argumenta  de  eorum 
existentia.  In  spasmis  denique  ductuum  procli¬ 
natio  corporis  in  genua  commodius,  in  Hepati¬ 
tide  vero  positio  recta  et  quiescens  facilius  to¬ 
leranda. 

Hepatitis,  vel  in  salutem,  vel  in  mortem,  vel 
in  alios  chronicos  morbos  desinit :  in  casu  priore 
per  resolutionem,  ad  duo  posteriora  per  metas¬ 
tases,  suppurationem,  aut  schirrum  tendit. 
Horum  resolutio  sola  optanda,  et  quasi  expers 
periculi  aestimanda.  Probabilitas  hujus  eventus 
in  hac  de  qua  sermo  est,  aeque  ac  in  caeteris 
phlegmasiis  portenditur  lenitate  symptomatum 

pluris  momenti ;  scilicet  tussis,  dyspnoeae,  vomi¬ 
tus,  debilitatisque,  quando  sponte  sua  decres¬ 
cunt  vel  facile  cedunt  usui  remediorum. 

Evacuationes  quaedam  terminationem  per  re¬ 
solutionem  denotant,  hae  sunt  sudor  copiosus, 
haemorrhagiae,  diarrhoea,  urinae  sedimenta  co¬ 
piosa,  et  coloris  vel  rubri  vel  albidi ;  urina  ipsa 
in  quantitate  plurimum  aucta  et  ruberrima. 

Suppuratio  in  hac  minus  fatalis  est  quam  in 
aliis  inflammationibus.  Si  febris  symptomata, 
dolor  localis,  et  reliquae  aerumnarum  cito  cres¬ 
cere  perstant  pro  tempore  ultra  limitem  resolu¬ 
tioni  propositum,  suppuratio  est  expectanda. 
Periodus  nihilominus  admodum  varia  est,  eo 
quod  ex  climate,  tempestate,  viribus  et  aegri 
aetate  pendet  pariter  ac  gradu  inflammationis 
praecedentis  ut  et  efficacitate  methodi  progres¬ 
sum  ejus  impedire  ascitae.  Praesentia  suppura¬ 
tionis  saepe  obscura,  neque  symptomatibus, 
quae  se  cum  puris  formatione  usitate  conso¬ 
ciant,  designata  est.  Horum  manifestissima 
et  maximi  momenti  sunt  rigores  frequentes 
et  irregulares,  remissio  doloris  acuti  subitanea, 
sensus  oppressionis,  pulsus,  et  ponderis  in  dextro 
hypochondrio.  Signa  denique  plurima  febris 
hecticae  superveniunt,  ut  pulsus  parvus  et 
dimidio  celerior  solito,  sanguinis  ad  faciem  sub¬ 
itus  et  transiens  fluxus,  exacerbatio  vesperi 
notanda,  sudores  profusi  et  emaciatio. 


& 

Abscessus  interdum  ad  exteriora  vergit,  et 
peritonaeo  accretus,  vel  manum  chirurgicam 
exposcat  vel  non.  Quando  pus  artis  vel  na¬ 
turae  ope  effunditur,  valetudo  postea  plerum¬ 
que  illico  revertitur ;  etsi  vulnus  tardius  con¬ 
glutinetur.  Reliqui  modi  a  recentioribus* 
enumerati  quibus  abscessus  aperire  potest  sunt 
sequentes.  lm°-  Materies  purulenta  per  ductus 
biliares  ad  intestina  transiret.  2&o.  Iter  ad 
ventriculum  et  canalem  alimentarium  rectius 
patesceret,  exulceratione  facta  per  tunicas 
eorum  hepatisque  quae  antea  in  processu 
inflammationis  sibi  mutuo  adhaeserint.  3tio- 
Via  tardiore  et  magis  complexa  ad  pulmo¬ 
nes  penetraret,  ope  diaphragmatis,  quod  primo 
jecinori  dein  pulmonibus  accreverit.  4to.  Si 
prior  hujus  operationis  gradus  tantum  effici  - 
retur,  apertura  necessario  in  cavitatem  thoracis 
fieret.  5*<>.  Et  quando  nulla  quaecunque  ad- 


*  Ab  antiquis  quoque  enumerantur  modi  quibus  aditum 
sibi  moliri  possunt  abscessus,  et  etiam  singulorum  signa 
diagnostica.  Aretaeus  exitus  per  intestina  et  vesicam  urinae 
magis  generales  aestimavit,  posteriorem  tutissimum.  Hippo¬ 
crates  pariter  memorat  Hepar  aliquando  liberatum  esse  a 
bilis  redundantia  ;  ea  erepente  in  vesicam  vel  intestina. 

¥Lou  etv\tnrf  ro  ptiv  y-oira  t'w  xvmyTo  xctTct  rt)y  xeiAttjv. 


Sec.  ii.  lib.  4. 

haesio  formatur  abscessus  in  abdominis  cavum 
foras  exitum  inveniret.  Horum  duo  priores 
multo  majorem  recuperationis  spem  exhi¬ 
bent.  Tertius  ubi  evenit  et  puris  quantitas 
effusa  ita  parca  sit  ut  suffocationem  instan¬ 
tem  non  producat,  aeger  in  aliquod  temporis 
supervivat,  sed  excreatio  purulenta,  et  febris 
hectica  eum  certe  gradatim  conficient.  Duo 
postremi  celeriter  sunt  fatales  quarto  in 
strangulationem,  quinto  in  ascitem  purulentam 
desinentibus. 

Induratio  jecinoris  schirrosa  effectus  est  he¬ 
patitidis  chronicae  saepius  quam  acutae,  in  his 
regionibus  praesertim  ;  et  in  calidioribus  quo¬ 
que  si  inflammatio  acuta  non  sit  cito  et  adae¬ 
quate  domita  aptissima  est  formam  chronicam 
assumere  et  sic  in  indurationem  degenerare.  He¬ 
patitis  in  gangraenam  rarissime  quidem  desinit. 
Sed  testimonium  Morgagni  ut  et  Saunders 
satis  certum  est  omne  dubium  de  hac  re  amo¬ 
vere.  Signa  sphaceli  incipientis  similia  sunt 
iis  quae  in  alius  cujusvis  partis  mortificatione 
cernenda  sunt. 

Medela  Hepatitidis  ejusdem  formae  est  ac  in 
aliis  morbis  inflammatoriis  ;  ad  capita  sequen¬ 
tia  referri  potest,  scilicet  venaesectionem  copio¬ 
sam  tam  localem,  quam  generalem,  alvum  lax¬ 
antia,  epispastica  supra  locum  dolentem  ad¬ 
mota,  enemata  emollientia,  fomenta  externe 


l(i’  1)E  HEPATITIDE  ACUTA. 

applicata,  regimen  denique  et  medicamenta 
diluentia  et  antiphlogistica  interne  sumpta. 

Propter  celerem  morbi  ad  suppurationem 
proclivitatem  venaesectio  nimis  ocius  non  adhi¬ 
beri  potest.  Ut  regula  sane  propositum  fuit, 
nunquam  post  quartam  diem  venam  aperire  ; 
idem  consilium  in  pneumonia  datum  et  cum 
pari  justitia.  Symptomata  vero,  non  periodus 
in  utraque  nos  dirigere  debent.  Quando  pul¬ 
sus  durus  fit,  dolorque  urgens,  venaesectio  sem- 
per  idonea  erit.  Vires,  aetas,  valetudo  aegri  ante¬ 
cedens,  modus  symptomatum  quoad  violentiam, 
atque  effectus  venaesectionis  in  pulsum,  debent 
quantitatem  sanguinis  in  singulis  casibus  hau¬ 
riendam  determinare.  In  omni  inflammationis 
casu,  ab  apertura  larga  sanguis  emittatur :  com¬ 
modum  depletionis  subitae  nunc  universe  san¬ 
ciri  videtur. 

Norma  quam  nonnulli  sibi  proponunt  san¬ 
guinis  emittendi,  quamdiu  superficies  coriacea 
appareat,  admodum  injuriosa  est.  Saepe  evenit 
dum  haec  in  quaque  succedente  inanitione  cres¬ 
cit,  quod  pulsus  gradatim  debilior  fit,  coagu¬ 
lum  visciditatem  ejus  amittit,  quasi  solutum 
apparens,  et  aeger  triste  sed  manifestum  testi¬ 
monium  methodi  inconsultae  praebet,  signis  im¬ 
becillitatis  velociter  ingravescentis.  Quod  si 

coagulum  firmum  et  opacum  videatur,  summi- 

% 

tasque  ejus  concava  et  ad  marginem  plicata ; 

Si  pulsus  durus,  et  dolor  urgens  assidue  perma¬ 
neant  ;  tum  justo  argumento  protegimur  ve¬ 
nam  iterum  incidere.  Si  vero  coagulum  semi- 
pellucidum  sit,  et  coloris  lutei  viridisque  cum 
superficie  plana,  detrimentum  potius  quam  usum 
afferret  venaesectio  generalis.  Sanguinis  mis¬ 
sio  localis  etiam  saepe  utilis  evadit  et  interdum 
pauxillum  sanguinis  e  vicinitate  visceris  inflam¬ 
mati  sumptum  forsan  multo  majus  auxilii 
dabit  quam  vis  magna  a  systemate  generali 
deducta.  Sed  non  nisi  ut  auxiliaria  adhibenda, 
postquam  symptomata  violentiora  labefacta 
fuere  evacuationibus  magis  generalibus. 

Cathartica  propter  situm  peculiarem  visceris 
tentati,  magis  accommodata  sunt  determinatum 
beneficium  afferre  in  hac  quam  alia  quavis  in¬ 
flammatione  ;  in  hepar  ipsum  directe  agunt, 
inanitionem  bilis  per  ductus  promovent,  et 
revulsionem  quasi,  vel  sanguinis  per  totum  in¬ 
testinorum  cursum  derivationem  producunt. 
Praeparationes  Hydrargyri  a  quibusdam  prae¬ 
feruntur  ut  potestatem  quandam  habentia  qua 
jecur  ad  justam  officiorum  peractionem  stimu¬ 
lant.  Alii  vero  praeponunt  cathartica  salina 
copiose  soluta  ;  in  solutione  larga  et  frequenter 
adhibita  sales  medii  cum  ventriculo  magis  con¬ 
sentiunt,  veriusque  ut  antiphlogistica  agunt. 
Si  constipatio  adsit,  et  necessarium  videatur 
intestina  exonerare,  enemata  plerumque  vicarii 

tenues  et  haud  adaequati  loco  purgantium 
sunt ;  sed  in  hepatitide  ut  in  aliis  abdominis 
morbis,  enemata  copiosa  et  mitia  quasi  fomenta 
utilia  sunt,  irritationem  allevant,  et  ad  alvi 
solutionem  cum  cae teris  medicamentis  operam 
conferunt. 

Si  paulum  vel  nihilo  melius  dolor  et  alia 
symptomata  reddantur,  Epispastica  merito  in 
auxilium  vocantur,  et  partem  implicitam,  quam 
possibile,  prope  admovenda.  Successio  emplas¬ 
trorum  celer  magis  idonea  habetur,  quam  ulcus 
unico  oriundum  arte  conservare.  Fomenta 
calida,  vel  panni  lanei  ex  aqua  calida  compressi 
valde  commodi  sunt ;  sed  efficacissima  forsan 
esset  quantitas  larga  fluidi  cujusvis  mitis  et  te¬ 
pidi  in  stomachum  recepta  vel  intestinis  in¬ 
jecta. 

Per  totum  inflammationis  cursum,  diaeta  per¬ 
fecte  antiphlogistica  debet  esse,  levis,  facilis 
ad  coquendum  et  paululum  nutritionis  in  dato 
volumine  continens. 

Diaphoretica  symptomata  febrilia  minuendo 
et  cutis  humiditatem  promovendo  multum  ad 
solatium  tendunt ;  varia  sunt  medicamenta  tale 
beneficium  inducere  idonea.  Sed  potestas  nul¬ 
lius  forsan  magis  certa  et  minus  stimulans 
reperietur  quam  tartris  antimonii. 

Hisce  rationibus  discussa  febre  saepe  usus 
Hydrargyri  cum  beneficio  tentatur  in  tali  quan» 

titate  ut  aeger  in  limite  salivationis  aliquan¬ 
tisper  servetur ;  spatium  temporis  prout  casus 
eveniat  judicandum.  Quidam  Hydrargyri  prae¬ 
parationes  ministrare  consuerunt  a  morbo  in- 
eunte,  sed  peritissimis  jam  persuasum,  non  in¬ 
ter  principia  usum  ejus  concedendum ,  et  non 
nisi  forma  chronica  morbi  instante,  auxilii  ali¬ 
quod  afferre. 

Ut  symptomata  in  hoc  morbo  nonnunquam 
haud  urgentia  videntur,  remedia  serius  ascis¬ 
cuntur,  et  ob  levitatem  inflammationis  generalis 
evacuantia  minorem  habent  effectum,  morbus 
proinde  in  suppurationem  terminabit.  Ubi 
hunc  eventum  suspicamur,  cinchona  et  alia 
medicamenta  tonica  extemplo  adhibenda,  cum 
diaeta  magis  generosa,  ad  vires  reficiendas,  et  in 
his  perstandum,  donec  suppuratio  absoluta  sit. 

Si  abscessus  extr orsum  tendat,  tum  exitum, 
quamprimum  tuto  fieri  potest,  praeberi  oportet. 

Si  felices  adeo  simus  ut  prohibeamus  hujus 
morbi  ad  suppurationem  proclivitatem  egregie 
celerem,  usu  tempestivo  modi  ad  violentiam 
symptomatum  aptati,  aeger  tamen  necessario 
redigetur  ad  statum  languoris  et  debilitatis 
partim  ex  morbo  ipso,  partim  ex  methodo  qua 
morbum  adorti  sumus.  Ratio  stimulans  et 
tonica  ideoque,  et  diaeta,  et  medicamentis  qui¬ 
bus  vires  reddantur  postuletur,  cum  primum 

signa  inflammationis  evanuissent.  Studium 
haud  minus  exigetur  in  cavendo  ne  morbus 
recidivus  fiat,  causas  singulas  excitantes,  et  om¬ 
nem  futuram  irregularitatem  evitando. 


FINIS. 


